Hau egun ederra, Alex Txikon | www.amorebieta.com\nInicio Noticias Hau egun ederra, Alex Txikon\nHau egun ederra, Alex Txikon\nGaur, maiatzak 8a, egun lasaia izan da geuretzako hemen, Everest/Lhotse/Nuptseko Behe Kanpamenduan. Goizean eguzkiak berotu gaitu, ta sano gustora egon gara. Eguerdiko ordu batetarako, Ferran Latorre ta Enric Llonche 2. kanpamendutik jeitsi dira. Ferran Latorre lagun handia da, 2010 urtetik Annapurna mendian egon giñela azkenengoz taldekide bezalaxe. Orduan Edurne Pasabanen espedizioan giñen biak. Jose Carlosekin ere askotan egonda da Ferran, hirurok ‘Al filo de lo imposible’n ibilitakoak. Beraz, imajina dezakezuenez, arratsalde osoa pasa dogu kontu kontari, oroitzapen oso politak. Agian lehengo espedizio horiek ez dira itzuliko, baina amestu ta gogoratu egiten doguz maitasun berezi bategaz. Ai, zein momentu ederrak…\nBestalde, hemen, morrena eder honetan, arratsalde ederra eskeini digute bertako jainkoek. Azkeneko momenturarte, Jose Carlos eta biok zalantzakaz egon gara. Bazirudien maiatzak 11a, hau da, datorren igandea, egun aproposa izan ahal zala berriz ere Nuptsea saiatuteko, baina azkeneko momentuan eguraldiaren partea jazo dogu, eta mendebaldeko haize gogortxue igarri deuskue 11rako, norabide ta indar bardinagaz, aurreko saiakeran buelta eman behar izan gendun haize berbera. Beraz, bihar egun osoa pasauko dogu morrena honetan, seguruenik 12a ona izan ahal da. Beraz, ea bihar albiste on bat eman ahal dizuedan, eta larunbatean goruntz urten ahal garen.\nBestalde, gaur Juanra Madariaga ta Jorge Salazarregaz hitz egin dogu, ta Juanra askoz hobeto sentitzen da. Beraz, ea egun gutxi barru Behe Kanpamentura itzultzen diren, beraien falta agerikoa da eta!!!\nArtículo anteriorAitor Rodriguez, alumno de Lauaxeta Ikastola, Joven Parlamentario Europeo\nArtículo siguienteJan Alai, el viernes termina el plazo de inscripción


'Piztiak' narrazio bilduma argitaratu du Aritz Mutiozabalek - : Urola Kostako Hitza\n'Piztiak' narrazio bilduma argitaratu du Aritz Mutiozabalek\nBostgarren liburua plazaratu du Aritz Mutiozabalek, oraingoa, Maiatz argitaletxearekin. Lehen aldiz, helduentzako narrazio bilduma ondu du idazle zarauztarrak.\nDuela zazpi urte inguru hasitako proiektua da Piztiak narrazio bilduma, eta joan den hilean ikusi zuen argia, apirilaren 22an, Sarako Idazleen Batzarrean. “Su oso geldoan” landu du lana Mutiozabalek, “jarraikortasun konstanterik gabe, bidean bestelako proiektu batzuri lehentasuna emanez”. Azken urteetan, ordea, berriro ere proiektuari heltzea erabaki du.\nMaiatz argitaletxearekin argitaratu du liburua, hirugarren aldiz. Aurreko biak poesia liburuak izan ziren, eta narrazio liburua da Piztiak. Aurretik haur eta gaztetxoentzat idatzi izan du, baina hau da plazaratzen duen helduei zuzendutako lehen narrazio lana. Horrek erregistro aldaketa bat suposatu dio, eta agian, “gehiegizko errespetuz” aritzeagatik ez da ausartu “proiektuari lehenago heltzen”.\nHala azaldu ditu egileak narrazioen nondik norakoak: “nolabaiteko desoreka batek bultzatuta, liburu honetako pertsonaiek beraien instintu primarioenak aterako dituzte. Sei piztia dira sei narraziotan galduta”. Lubakia, Aura, Houdini, Itzalik gabekoak, Performance eta Rorschach dira narrazioak. “Ustez arruntak” diren pertsonaiak dira istorioetako protagonista, baina “barruko zerbaitek eraginda, beraien baitan daramaen piztia” aterako dute. Fikziozko istorioak dira oro har, baina tarteka “autofikziora” jo duela azaldu du egileak. “Irakurleak asmatu beharko du zer den irakurritakotik errealitatea”.\nBittor Mutiozabalenak dira azaleko argazkia eta liburu barruan, narrazio bakoitzaren hasieran agertzen diren argazkiak. Animaliak agertzen dira guztietan, “bestiario” moduko zerbait irudikatu nahian. Azalean bi sugandila agertzen dira, eta badirudien arren Mutiozabalek Obabakoak-i keinu bat egin nahi izan diola, bere hasierako asmoa ez zela hori azaldu du. “Subkontzienteak omenalditxo bat egin behar niola erabaki badu, bada aurrera!”


Inguru Abentura natura ezagutzera bideraturiko aisialdirako enpresa da.\nAma lurrak eskuzabal eskaini dizkigun mendi, baso, erreka eta haitzuloez segurtasun osoz gozatzen lagunduko dizun lan talde profesional eta esperientziaduna. Horretaz gain, hezkuntzara bideratutako ekintzak prestatzen ditugu, bai eskola orduetan eta bai eskolaz kanpoko ekintzetan ikastetxearen\nhezkuntza proiektua garatzen laguntzen dugu. Horrela, Ingurumenean eta gorputz heziketan oinarritutako unitate didaktikoak lantzen ditugu, jardueraz jarduera, ikasleek gelan ikasitako kontzeptuak modu praktiko batean errazago barneratu ditzaten.\nGure helburu nagusia ikasleen artean elkarrekiko eta inguruarekiko errespetua eta begirunea sustatzea da, eta, horretarako, geologia, karsta, uraren zikloak, eskualdeko ingurunea eta haren historian oinarritutako jarduerak lantzen ditugu.\nTalde-lan eta jolas ezberdinen artean gure burua eta natura hobeto ezagutzeko aukera paregabea duzue hau!\nAbenturaz beteriko hezkuntza proiektua\nHezkuntza Inguru Abenturaren oinarrizko zutabe bat da.\nEusko Jaurlaritzarekin elkarlanean, mendiko segurtasuna eta autobabes\nkanpaina batean murgildurik gaude.\nUrbasako kanpinean ere egonaldiak eta udalekuak antolatzen ditugu, baita\nbaloreak modu dibertigarrian lantzen dituzten eskolaz kanpoko hainbat jarduera ere. Ikasturte amaierako ekitaldiak, eskola kirola… animatu zaitezte gu ezagutzera, ez zarete damutuko!\nOrientazio tailerra, espeleologia, arroila jaitsiera, mendi ibilaldiak, eskalada, jolas dinamikoak, oreka tailerrak, zubi saltoa, arku tiroa...\nIkastetxe bakoitzaren beharretara egokitutako plangintzak osatzen ditugu.\nNeurrira eginiko aurrekontuak.\nOspakizun edo ekitaldiren bat antolatu nahi baduzue zuen ikastetxean, aukera paregabea duzue Inguru Abenturak eskaintzen dituen jarduera sortarekin. Eremu itxi naiz irekietan hainbat jarduera eskaintzen ditugu ingurunearen arabera:\nOhe elastikoa, kutxa dorrea, oreka tailerra, rokodromoa, tirolina, jauzi pendularra, artisautza tailerrak, arku tiroa, ghymkana.\nAukeratu gustukoen dituzuen jarduerak eta ospatu ikastetxean inork ahaztuko ez duen festa.\nIkastetxe bakoitzaren beharretara egokitzen ditugu plangintza eta aurrekontuak.\nEskatu informazio gehiago konpromisorik gabe.


Aste Nagusiko kartel lehiaketan parte hartzeko epea igandean amaituko da – Gazteon KZ\nAste Nagusiko kartel lehiaketan parte hartzeko epea igandean amaituko da\n2022-05-31 2022-05-31 Ane Soriano\nBilboko Udalak kartel lehiaketa jarri du martxan 2022ko Aste Nagusia iragarriko duen irudia hautatzeko, eta lanak aurkezteko epea datorren igandean, amaituko da, ekainaren 5ean. Nobedade gisa, lanak sarean aurkeztu behar dira aurten, www.bilbao.eus webgunearen bitartez, eta parte hartzaile bakoitzak bi lan aurkeztu ahalko ditu, gehienez.\nPandemiak eragindako bi urteko geldialdiaren ostean, Aste Nagusiaren 42. edizioa abuztuaren 20tik 28ra izango da, eta, lehen urrats gisa, Bilboko Udalak ohiko kartel lehiaketarako deialdia egin du, jaien irudia hautatzeko. Aurten, gainera, nobedadeak izango dira. Horrela, lehenengo aldiz, Bilboko jaiak iragartzeko lanak aurkeztu nahi dituztenek, sarean egin beharko dute, udal webgunean.\nSortzaileek datorren igandeko 23:59ra arte izango dute beren lanak aurkezteko epea. Aurreko edizioetan bezala, oraingoan ere diseinu grafikoaren profesionalek nahiz amateurrek parte hartu ahalko dute, edozein nazionalitatekoak direla ere. Gehienez lan bi aurkeztu ahalko ditu parte hartzaile bakoitzak. Lanok argitaragabeak izan beharko dute, eta titulu edo lelo bat izan.\nDibertsitatea baloratuko da, alegia, rolak eta estereotipoak saihestea. Bilboko Udalak baldintza gisa ezarri du kartelean honako testu hau agertzea: ‘ASTE NAGUSIA. BILBAO 2022. ABUZTUAK 20-28 AGOSTO’. Kartelen lehen hautaketa epaimahai batek egingo du. Bederatzi kidek osatuko dute epaimahai hori: diseinu grafikoaren eta komunikazioaren alorreko bost lagunek, udaleko hiru ordezkarik eta Bilboko Konpartsen ordezkari batek.\nBeste urte batzuetan bezala, epaimahaiak sei kartel hautatuko ditu, eta, ekainaren 8tik 15era bitarte herri bozketa egingo da. Bozketa sistema mistoa da, herritarrek Aste Nagusiko irudia aukeratzeko prozesuan parte hartzea errazteko: batetik, herri bozketa dago (presentziala edo udal webgunearen bidezkoa, komunikabideen laguntzarekin), eta, bestetik, epaimahaiarena. Epaia ekainaren 20an emango da ezagutzera eta irabazleak 3.000 euroko saria jasoko du.\n← Bizkaiko ikastolen aldeko jaiak milaka lagun bildu ditu Abusun\nJokoteknia jardunaldien liburua argitaratu dute Azkue Fundazioak eta Game Erauntsiak →\nEuskal kulturaren belaunaldien arteko erreleboa\n2021-12-10 2021-12-10 Libe Garcia Kandina\nBoni, Barricadako ahotsa eta gitarra-jotzailea, hil da, 58 urte zituela\n2021-01-09 2021-03-08 Unai Gandarias\nBegira Tú, Donostiako Giza Eskubideen Zinemaldiko online jolasa\n2022-04-01 2022-04-19 Ane Soriano


Nortzuk - Tianse\nLotzeko Makina Irtenbidea\nGuangzhou Sanheng Informazioaren Teknologia Co, SL munduko inprimagailu kontsumigarriak eta bulegoko materiala sorta zabalena fabrikatzaile profesionala bat bezala, produktu berritzaile eta funtzionala sortzeko harrotasun handia hartuko dugu. Bulegoa beharrak zabalak dira eta denak bilera konpromisoa hartu dugu.\nTIANSE bulegoko materiala marka nagusia Guangzhou Sanheng Informazioaren Teknologia Co, SL pankarta pean errentagarritasuna, diseinu berritzailea, kolore aberats eta aukerak askotarikoak ditu da. TIANSE marka du ofizialki sartutako merkatuan 2014 geroztik, bulego inprimatzeko kontsumigarriak dira, on Tmall.com, JD.com eta beste merkataritza elektronikoa plataformen saldu espezializatua. Da azkar nahiago inprimatzeko kontsumigarriak hornitzaile etxeko merkataritza elektronikoa merkatuan marka bat bihurtu da.\nTIANSE markak serie anitzeko produktu-lerro zabalena du, batez ere 3D inprimagailuko harizpiak , bulegoko inprimatzeko kontsumitzaileak , bulegoko papergintza, bulegoko ekipamenduak, kultur eta sormenezko produktuak, etab. Beti aurki dezakezu nahi duzun elementua TIANSEn. 2016an, TIANSE markako produktuak formalki sartu ziren atzerriko merkatuan, mundu osoko herrialde askotan oso ondo saltzen baitziren kalitate hobeagatik, zerbitzu onagatik, entrega azkarragatik eta prezio lehiakorragatik. Atzerriko kontsumitzaileek oso gustuko dituzte eta atzerriko merkatuan leku bat ziurtatu dute. Gaur egun, 80 marka banatzaile baino gehiago ditu atzerrian. TIANSEk, zerbitzu tekniko eta zerbitzu abantaila bikainekin, milioi bat enpresa erabiltzaile baino gehiagori zerbitzuak eskaini dizkie.\nGuangzhou Sanheng Information Technology Co., Ltd. (aurrerantzean Sanheng Technology), 2007an sortua eta egoitza nagusia Guangzhou-n, diseinua, berrikuntza, I + G, ekoizpena, salmentak eta zerbitzuak bere osotasunean integratzen dituen fabrikazio profesionaleko enpresa da. Sanheng Technology nagusiki bulego korporatiboen kontsumo integralaren eremuan kokatzen da. Azken urteetan, konpainiak bulegoko materialen serie eta estilo desberdinak garatu ditu. Produktuen kategoriak batez ere 3D inprimagailuaren harizpiak, bulegoko inprimatzeko kontsumitzaileak, bulegoko papergintza, bulegoko ekipamendua, kultur eta sormenezko produktuak eta abar biltzen ditu.\nekoizpen base bat 35.000 Huizhou metro karratu, bost biltegi handiak Txinan guztira biltegi espazioa estaltzen 10.000 metro karratu, 193 profesional bezeroarentzako zerbitzua zentro eta 2.300 baino gehiago kooperatiba saltokietan nazio arte, konpainiak azkar eta puntuala entrega bermatzen eta eskaintzen salmenta osteko zerbitzu profesional eta Kontutan, bezeroei benetan bat-stop zerbitzua konturatu.\nGure abantailak seo\naberatsa industria esperientzia eta kalitate kontrola prozesua zorrotza With, zer egiten dugu ardatz ditugu eta solemne konpromisoa gure bezeroei kalitate handiko produktuak soilik jasotzeko bermatzeko.\negonkorra hornikuntza-kateak, bezeroari begira kontzeptua eta profesionala bezeroarentzako zerbitzua taldearekin, guztiak-inguruan eta Kontutan aurrez salgai, in-salmenta eta ondoren-salmenta zerbitzuak eskaintzen ditugu gure bezero guztiei denbora guztian.


Irakaskuntza gidaliburuen aldaketa - Akademia Antolakuntza - UPV/EHU\nFuntsezkoak ez diren aldaketak (jarraipena)\nIrakaskuntza gidaliburuen aldaketa\nIrakaskuntza gidaliburuak eguneratu ahal dira akademi ikasturte bakoitzean ezarritako epean. Eguneratuta beharko dute egon matrikula egiteko epea hasi baino lehen. Ikasturteari hasieratik aurrera ezin izango da aldaketarik egin irakaskuntza gidaliburuetan, ez bada aldaketa ezinbestekoa dela, eta, edozelan ere, egun horretatik aurrera sailetako zuzendariek ez bezte inork egin ditzake aldaketok.\nIrakasgaiaren irakasle koordinatzailea da eguneratzeko arduraduna, GAUR aplikazioak irakaskuntza gidak mantentzeko duen programaren bidez. Irakasle hori ez bada irakasgaiaren ardura duen sailekoa, sail horri agindu beharko dio eguneraketa.\nUnibertsitate arteko masterren kasuan, kanpoko unibertsitateei dagozkien irakasgaiak masterreko arduradun sailak eguneratu ahal izango ditu “Irakaskuntza-eskaintza” profilaren bidez.\nMAL eta kanpoko praktiken irakaskuntza gidak ikastegiko praktiken arduradunak eguneratu ahal izango ditu “Guías docentes Practicum” profilaren bidez.\nIrakaskuntza gidako zenbat atal ez daiteke eguneratu zuzenean, hauen aldaketa Unibasq-i jakinarazi behar zaiolako jarraipen autotxostenean. Honako hauek dira atalok eta honako hau aldatzeko prozedura:\nEgin ahal dira jarraipenaren bidez, esanahia aldatu ez baina gaitasunen hasierako idazketa hobetzeko aldaketak bakarrik edo beren egitura argitzeko, gaitasunak irakasgaien artean duten banaketa birformulatuz.\nGaitasunen idazketa edo banaketa aldatzeko, masterreko arduradunak Unikuden sortu behar du aldaketarako ekintza bat, eta bertan zehaztu beharko du aldaketa zertan datzan eta Gestio Akademikoaren Zerbitzura bidali beharko du (seccion.planesdeestudios@ehu.eus). Nahitaezko irakasgaien gaitasunak aldatzeko, masterreko batzorde akademiko eta ikastegiaren erabakia erantsi behar da.\nIkaskuntzaren emaitzak, prestakuntza jarduerak eta ebaluazio sistemak\nMasterreko arduradunak aldaketarako ekintza bat sortu behar du Unikuden, bertan zehaztuz aldaketa zertan den eta hori arrazoituz.\nIrakasgaiaren irakasle koordinatzaileak edukiak eguneratuko ditu GAUR aplikazioak irakaskuntza gidak mantentzeko duen programaren bidez.


Ana Otadui aukeratu dute Bizkaiko Batzar Nagusietako presidente - Busturialdeko Hitza : Busturialdeko Hitza\nAna Otadui aukeratu dute Bizkaiko Batzar Nagusietako presidente\nAzken lau urteotan egon den karguan jarraituko du hautetsi jeltzaleak. Historian lehenengoz emakume hautetsiak dira gehiengoa.\nAna Otadui aginte makilagaz gaur, Bizkaiko Batzar Nagusietan. Argazkia: EAJ Bizkaia.\nMaiatzaren 26ko foru hauteskundeen ostean, gaur osatu dituzte Bizkaiko Batzar Nagusiak.\nBizkaiko Batzar Nagusien XI. Agintaldi honetan, 51 batzarkide daude, 26 emakume eta 25 gizon; historian lehenengoz emakumeak dira gehiengoa. Batzarretan jarlekua lehen aldiz hartuko duten 21 izen berri daude.\nEuzko Abertzaleak taldea ordezkarien gehiengo osotik oso gertu dago, 25 batzarkidegaz. EH Bildu da bigarren taldea, 10 batzarkidegaz, eta bere ostean Euskal Sozialistak (8), Podemos Bizkaia (6) eta Alderdi Popularra daude. Alderdi Popularrak ez du taldea eratzeko behar besteko ordezkaririk lortu, eta beraz, bere ordezkari biak Talde Mistoan sartuko dira.\nAzken lau urteotan modura, Ana Otadui jeltzalea izango da datozen lau urteotan ere bertako presidentea. Gehiengo osoa lortu du bozketan; aldeko 32 boto eta 18 zuri eskuratu ditu lehen bozkaketan. Begoña Gil sozialista da lehen presidenteordea, eta EH Bilduko Zigor Isuskiza bigarren presidenteordea. Koldo Mediavilla jeltzalea da mahaiko lehen idazkaria eta Podemoseko Emilio Lobato bigarren idazkaria.\nArgazkia: EAJ Bizkaia.\nEgun zoriontsua dela adierazi du Otaduik eta beragan jarritako konfiantza eskertu du. Haren berbetan, bizkaitar zein batzarkide guztien presidentea izatea da bere helburua. “Arduraz eta erantzukizun handiz hartzen dut gaurkoan kargua. Ahaleginik handiena egingo dut berbearen etxea den Parlamentu honetan politikaren adierazpenik nagusiena eman dadin: akordioa eta desberdinen arteko adostasuna. Hori da herritarrek politikagintzari eskatzen diotena. Guztiok gara eskaera horren zordun: eztabaida antzuen tentazioa baztertu eta herritarren mesederako akordioak ehun ditzagun”, adierazi du.\nBatzarreko araudiak agintzen duen legez, bere berbaldiaren amaieran Batzar Nagusiak osatutzat jo ditu, eta horrela jakinarazi dio Unai Rementeria Jarduneko Ahaldun Nagusiari. Jarraian, Osoko Bilkura berria deitu du, ordubete beranduagorako, Bateraezintasunen Behin Behineko Batzordeko kideak izendatzeko xede bakarragaz. Batzorde horretako kideak aukeratu ostean, presidenteak ekainaren 27rako (eguena) deitu du Bateraezintasunen osoko bilkura. Bateraezintasunen Batzordeko Mahai hori hauek osatu dute: Jon Andoni Atutxak (Presidentea), Arantza Urkaregik (Presidenteordea) eta Ekain Ricok (Idazkaria).


Taupada-markagailua: bihotz nekatuaren gidaria - Elhuyar Aldizkaria\nHasiera » Erreportajeak » Taupada-markagailua: bihotz nekatuaren gidaria\nTaupada-markagailua: bihotz nekatuaren gidaria\nIbarguren Olalde, Karlos\nSenning eta Elmquistek 1959. urtean lehen taupada-markagailua ezarri zutenetik, sekulako bilakaera gertatu da bihotza elektroestimulatzen duten aparatu hauetan. Gaur egun elektroestimulazioa garunera (Parkinson gaixotasunaren kasuan, adibidez) eta beste organo batzuetara ere hedatu da, baina bihotzeko arazoetan da nagusi aparatu hauen aplikazioa.\nBihotzaren lau kamarak eta odolaren joan-etorrian bereiz daitezkeen bi zirkuitu nagusiak.\nHasieran estimulua sortzen zuen pilak eta estimulu hori bihotzeraino eramaten zuen kableak osatzen zuten taupada-markagailua; gaur egun, berriz, zirkuitu elektronikoak garatu diren heinean, aparatu honek buru ditzakeen funtzioak erabat ugaritu dira. Pilak eta kableek ere aurrerapen nabarmena ezagutu dute. Elektrodoa egiteko materialak aldatzen eta hobetzen joan diren neurrian, aparatuaren fidagarritasuna ere handiagotu egin da eta gaur egun iraupena asko luzatu da.\nPilak hasieran merkuriozkoak ziren eta oso handiak, gainera; horregatik, eta gutxi irauten zutelako, pazienteak endoprotesi bezala erabiltzea oso zaila zen. Plutoniozko pila atomikoetatik pasa ondoren, gaur egun litiozko pilak erabiltzen dira; oso bolumen txikian energia asko metatzeaz gain, agortzear daudenean tentsio-jauzia ez da bat-batean ematen eta, beraz, gaixoak sintomarik azaldu aurretik aldatzeko aukera eskaintzen dute. Azken urte hauetan mikoprozesadoretan eman den garapena geroxeago aztertuko dugu, taupada-markagailuek nola funtzionatzen duten aztertu eta gero.\nBihotza: erritmikoki uzkurtzen den muskulua\nBihotzaren funtzio nagusia gorputz osora odola ponpatzea da. Helburu hori lortzeko, lau kamara nagusitan banatuta dagoen muskulu honek modu sinkronikoan egiten du lan. Bi zirkuitu bereiz daitezke odolaren joan-etorrian. Gorputzeko organoek odoletik oxigenoa zurgatu ondoren, bena-sistemaren bidez eskuineko aurikulara iristen da.\nBertatik eskuineko bentrikulura eta horrek egindako ponpa-funtzioari esker, biriketara joaten da; bertan oxigenoa asetu ondoren ezkerreko aurikularako bidea hartzen du. Ezkerreko bentrikulura igarotzen da eta horrek gorputz osora bidaltzen du, bigarren zirkuitua itxiz. Bi aurikulak batera uzkurtzen dira odola bentrikuluetara pasatzen laguntzeko; halaber, bi bentrikuluak ere batera uzkurtzen dira odola zirkuituetako bakoitzera bidaliz. Baina zerk eragiten du bihotzaren uzkurtze erritmikoa?\nAzaldu dugun fenomenoa bihotzean bertan sortzen den kitzikapen elektrikoak eragiten du. Kanpoko kinadek (nerbio-sistemak, hormonek, eta abarrek) bere maiztasuna alda dezakete, baina egoera normalean eskuineko aurikulan kokatutako zelula-talde batek sortzen du. Bere ezaugarri fisiologikoengatik, nodulu sinusala osatzen duten zelula hauek minutuan 70 bulkada sortzen dituzte. Hortik eroate-sistema zehatz batzuen bidez, aurikula eta bentrikuluen artean dagoen bigarren nodulu batera pasatzen da, nodulu aurikulo-bentrikularrera . Ondoren, bi bentrikuluetara hedatzan denean, hauek uzkurtu eta odola bidaltzen dute. Nodulu sinusala da, beraz, bihotzeko taupada-markagailu fisiologikoa.\nErritmo motelak, taupada-markagailuen seinale\nKitzikapen normala nodulu sinusalean sortzen da eta bihotz osora zabaltzen da.\nNodulu sinusala bere funtzioa betetzeko gai ez denean, ordezkoak arduratzen dira, baina beti maiztasun txikiagoz. Nodulu aurikulo-bentrikularraren maiztasuna 45 taupada minutukoa da eta horrek gidatuko du bihotza aurrekoak huts egiten duenean. Horrek ere kale egingo balu, bentrikuluek 20-40 taupada minutuko maiztasunaz funtziona dezakete. Maiztasun horiek, ordea, txikiegiak izan daitezke, batez ere gorputzak behar handiak dituen egoeratan, esfortzu-egoeran, adibidez. Nekea, arnas-gutxiegitasuna, zorabioa edo konortea galtzea izan daitezke disfuntzio horren sintoma nagusiak.\nElektrokardiogramaren bidez jakin dezakegu estimulua non sortzen den eta nola hedatzen den. Patologia usuena estimulua nodulu aurikulo-bentrikularrean blokeatzea izan ohi da; ondorioz, aurikulak minutuan 70 aldiz uzkurtzen dira, baina bentrikuluak 20-40 aldiz besterik ez.\nBentrikuluak azkarrago joan daitezen, nahikoa da bertaraino kable bat eraman, pila bat konektatu eta guk egoki ikusten dugun maiztasunaz estimulatzea. Horrek, ordea, aurikula eta bentrikuluen arteko koordinazioari eragiten dio: odola ez da behar bezain ondo igarotzen aurikulatik bentrikulura eta horiek ez dute behar adina odola ponpatzen. Arazo hori saihestearren, egoki ikusten den kasuetan bi kable jar daitezke, bata aurikulara eta bestea bentrikulura zuzenduz: aurikulako kableak fisiologikoki ematen den kitzikapen bera sortuko du bertan eta apur bat geroago, bentrikularrak modu sinkronikoan kitzikatuko du bentrikulua.\nGaur egun erabiltzen diren kableek, kitzikatze-gaitasunaz gain, bihotzean gertatzen dena “entzuteko” aukera ere badute. Zer gertatuko litzateke, adibidez, aurikulak ongi uzkurtu baina nodulu aurikulo-bentrikularrean blokeoa gertatu delako bulkada bentrikuluetara iritsiko ez balitz? Aurikulako kableak funtzioa entzun eta apur bat geroxeago bentrikularrak bulkada luzatuko luke. Horrek dakartzan abantailak oso garrantzitsuak direla berehala ulertzen da. Gure bihotza ez doa beti maiztasun beraz: lo gaudenean geldo eta esfortzu-egoeran, berriz, azkar. Taupada-markagailuari ez zaio erraza gertatzen erritmo horiek, noiz azkar eta noiz geldo, bereiztea eta, beraz, normal dabilen aurikula erreferentzia ezin hobea da. Hala ere, hain perfektua ez bada ere, gorputzaren mugimendua edo beste parametro batzuk erreferentziatzat hartuta, bere maiztasuna alda dezakeen taupada-markagailua sortzea erdietsi da.\nAnestesia lokalarekin jartzen den aparatua\nTaupada-markagailuaren kablea eskuineko bentrikuluan.\nLarrialdi-kasuetan kablea ezarri eta behin-behineko pila kanpoan uzten bada ere (kanpoko taupada-markagailua esaten zaio horri), gaixoaren beharrak ongi aztertu eta behin-betiko aparatua ezarri behar dela erabakitzen denean, ebakuntza egin behar da; ez da ebakuntza zaila, ordea.\nBularreko bena bat lekutu eta bertatik pasarazten da kablea eskuineko aurikulara, bentrikulura edo bietara. X izpien zein beste kontrol-sistema batzuen bidez kablea —edo kableak— ongi kokatua daudela ikusten denean, pila ipintzen da. Bena zulatu dugun inguruan, zauritxo bat irekitzen da eta larruazalaren azpian pilaren tamainako poltsatxo bat irekitzen da. Pila eta kablea konektatu eta poltsa josi. Pare bat egunetan, etxera. Tira, horrek bere arriskuak ere badauzka, ez da hain erraza izaten beti-beti; arazo horiek, gainera, larriak izan daitezke zenbait kasutan.\nTaupada-markagailua jarri ondoren, azterketak egin behar dira. Lehendabizikoa gaixoa eritetxetik irten aurretik, kablea ez dela mugitu eta dena ongi dagoela jakiteko. Gero hilabetean behin edo, gaixoaren eta zentroaren arabera. Pilaren gainean, larruazalean, aparatutxo bat jarriz bere egoera zein den jakin dezakegu. Horrez gain, hamaika parametro (maiztasuna, estimuluaren potentzia, erritmoak arautzeko aginduak, eta abar) alda ditzakegu, zirkuituek eta informatikak aurrera egiten duten neurrian, gero eta gehiago.\nPilek hamar urte inguruko iraupena dute. Agortzen denean, zauria ireki, zaharra kendu eta berria jarri. Kablearen egoera ere begiratzea beharrezkoa da, denborarekin hondatu edo apur baitaiteke. Horrelakoetan, apur bat nekezagoa da prozesua, kable berria jarri behar baita.\nTaupada-markagailuak bihotzaren erritmo motelak tratatzeko erabiltzen dira, baina erritmo azkarregien kasuetan ere izan dezakete zeregina. Heriotza eragiten duten hainbat arritmia tratatzeko ere balio dezakete, adibidez, baina hau beste artikulu baterako utziko dugu.\nTaupada-markagailuaren pila kablera lotu ondoren azalaren azpian kokatzen da.\nEzaguna da taupada-markagailuen eta zenbait tresnen arteko interferentzia gertatzen dena. Gehienek babes nahikorik izaten duten arren, kontuz ibili behar da mikrouhin-labe, tentsio handiko linea, bizarra kentzeko makina elektriko, hortz-eskuila elektriko edo antzeko aparatuekin. Erresonantzia edo antzeko eremu magnetikoen inguruan ere arretaz ibili behar da.\nBadakizu beraz, irakurle: behar ez baduzu, hainbat hobe. Behar baduzu, ordea, bizitza erabat normala egin ahal izango duzu taupada-markagailuarekin, baita esfortzu-egoeratan ere.


Gaur hasiko dira Aniztasun Topaketak, arabierazko ipuin kontaketa saioarekin - Azpeitia - uztarria.eus\nUztarria.eus 2015-05-27 12:08\nBigarren urtez, Elkar-ekin taldeak antolatuta, Aniztasun Topaketak izango dira gaur eta bihar herrian. Udal liburutegiaren eskutik, arabierazko ipuin kontaketa saioa izango da gaur, asteazkena, 18:00etatik aurrera liburutegian bertan, eta Azpeitiko Ikastola Karmelo Etxegaraiko haurrak arduratuko dira ipuinak kontatzeaz.\nBihar, berriz, egitarau oparoa izango da. Hala nola, ipuin kontalariak, musika eta munduko janari ezberdinak dastatzeko aukera izango da arratsaldean. Ipuin kontaketa saioa Iturri Txiki ludotekan izango da, eta Nepalgo ipuinak entzun ahal izango dira bertan. Jarraian, 20:00etatik aurrera, munduko hainbat jaki dastatzeko aukera egongo da Plaza Txikian. Topaketekin amaitzeko, 21:30etik aurrera, afrikako doinuekin eta dantzekin girotuko du gaua Nimba musika taldeak. Senegalgo, Gineako eta Zumaiako musikariek osatzen dute Nimba taldea.


Eusko Jaurlaritzako Industria, Merkataritza eta Turismo Sailak Euskadi+Innova ekimenaren bidez diseinatu dituen berrikuntza sustapenerako programetan, 6.500 enpresa baino gehiagok hartu dute parte.Horien artean Eiken- Euskadiko Ikus entzunezko klusterraren 10 enpresa inguru aurkitzen dira (3Koma, Pausoka, Irusoin, Jarkatza, Mixer, Virtualware, Andonaingo Zine eta Bideo Eskola, G93, Gizer eta Erabi) eta erakundearteko ekimenen laguntza izan dute beren lehiakortasuna hobetu eta bultzatzeko eta lau enpresek jadanik Berrikutnza Agenda dute.\nEra berean, Ikus-entzunezko Klusterrak bere lehenengo Sektoreko Berrikuntza Agenda da, enpresa lankidetzaren bitartez epe ertainean aurrera eramango dituen proiektuak dituelarik.\nSPRIk "Berrikuntza Agendak" programan parte hartu duten enpresen 1.346 eskaera tramitatu ditu jada (abenduaren amaierarako 1.400 eskaerara iristea espero da). Horietatik %36,5 Gipuzkoako ETEak dira, %44 Bizkaikoak eta %19 baino zerbait gehiago Arabakoak.\nSektoreka ikusiz gero, %47 inguru industria eta fabrikazio sektorekoak dira, %7 baino zertxobait gehiago eraikuntza sektorekoak, eta gainerako %45,25a zerbitzuen sektorekoak. "Berrikuntza Agendak" programan izena eman duten enpresetan 43.000 langile inguru daude.\nPrograma desberdinetatik jasotako datuen arabera, ikus daiteke 2007ko iraileko aurreikuspenak gainditu egin direla. 2007an jarri zen abian, hain zuzen ere, Euskadi+Innova proiektua, hots, Administrazio, Aldundi eta Garapen Agentzien artean laguntza eta lankidetzaren alde egin den apustu handinahitsua.\nGainera, Bizkaia, Araba eta Gipuzkoako eskualdeetan 112 berrikuntza foro egin dira, non enpresetako 1.365 zuzendaritza-karguk eta erdi mailako arduradunek hartu duten parte. Foro horietan informazioa eman zaie ETEei erakundeek beren eskura jarri dituzten laguntzei buruz, berrikuntza proiektuekin has daitezen beren enpresetan.\nForo horiek antolatu dituen Innovanet Sarea eskualde eta udalerri txikietako enpresei aurkeztu zaie eta 1.200 zuzendaritza-karguk parte hartu dute bertan. Eusko Jaurlaritzak eta SPRIk 2007an jarri zuten abian sarea, Araba, Bizkaia eta Gipuzkoako Foru Aldundien, Confebasken, Eusko Ganberen, Tokiko Garapen Agentzien Elkartearen eta Garapenen laguntzarekin. Gaur egun 68 tokiko agente ditu, enpresako berrikuntza lagundu eta sustatzen dutenak.


Organikoen banaketa, konpondu gabeko arazoa\nBirziklatu ezin den errefusa soilik gorde behar lukete zaborrentzako edukiontzi grisek. Hala da Galdakaon? Ondo bereizten dute galdakoztarrek? Ez. Duela pare bat aste egindako frogan, aztertutako edukiontzi griseko ia erdia zabor organikoa zen; %48a.\nKarakterizazio hori Kurtzeko plazan egin zen azaroaren 28 arrratsaldean, jendaurrean. Galdakaoko edukiontzi gris bat hartu, eta barruan zuena aztertu zen. Hainbat tamainako 17 poltsa zituen edukiontziak eta guztiak aztertu ziren.\nPoltsa horiek zabaldu, eta horietan zegoen zaborra behar bezala bereiztea izan zen ekintzaren xedea. Landare jatorriko hondakin organikoak batetik, papera eta kartoia bestetik, edukiontzi arinak, beirazkoak, aparatu elektriko eta elektronikoen hondarrak, eta sendagaiak. Azkenik, bestelako edukiontzietan bereiztu ezin diren hondakinak.\nKezkagarria izan da emaitza: edukiontzi grisean zeudenen %48 materia organikoa ziren, %23 papera eta kartoia, %16 edukiontzi arinak eta %2 gailu elektriko eta elektronikoak. %11 soilik izan ziren birziklatu ezin den zaborra.\nGaizki egindako beste zerbait ere bai: kantitate txikian izan arren, farmazietan utzi beharreko botika hondakin batzuk ere bazeuden aztertutako zaborren artean. Eta nabarmentzekoa da, baita ere, iraungi gabe zeuden jakiak ere bazirela, euren ontzi eta guzti. Jakiak alferrik galtzen uztearen arazoa mahai gaineratu du horrek, gizarteari eta ingurumenari kalte egiten dion jarrera baita.\nAlderik onena, berriz, beirak eman du: beira hondarrik ez da aurkitu edukiontzi gris horretan. Bereizita biltzen hasi zen lehen materiala izan zen beira, eta egonkortuta dagoen banaketa da; ondo bereizten da.\nGaldakaoko Udaleko Ingurumen arloaren ustez, datuek argi erakutsi dute herriaren egoera: "Datu hauek frogatzen dute hondakinak sortu eta jatorrian bereizteari dagokionean oraindik lan handia dagoela egiteko. Bereizte hori egiteko baliabideak badauden arren, oraindik badira hondakin guztiak edukiontzi grisera botatzen dituzten galdakoztarrak eta establezimenduak. Hondakin gutxien izan behar lituzkeen edukiontzia da grisa, eta bertan zeuden zaborren %11k soilik egon behar lukete edukiontzi horretan. Gainera, kontutan hartu behar da tratamendurik garestiena behar duen hondakin zatia dela errefusarena, eta 2030erako hondakinen %65 birziklatu beharko direla; hartara, hurrengo urratsei buruzko hausnarketa egin beharko da".


Hamaiketakoa, San Joan eguna ospatzeko - Abaltzisketa - Tolosaldeko ataria\nAbaltzisketako jaiak 2019\nHamaiketakoa, San Joan eguna ospatzeko\nTolosaldeko Ataria 2019-06-24 13:01\nAbaltzisketako San Joan jaietan jubilatuak izan dira gaur goizean, protagonistak. Meza eta gero hamaiketakoa egin dute.\nJubilatuek hamaiketakoa egiten zuten bitartean, gazteek triki-poteoa egin dute. Eguna bukatu baino lehen, badira ekitaldi gehiago aukeran. 13:00etan Aitor Toka Txapelketa egingo dute herritarrek, eta 19:00etan patata tortilla lehiaketa egingo dute. Bukatzeko Herri afaria izango dute.\nAbaltzisketako sanjoanak gaur bukatuko dira, baina San Pedro eguneko ospakizuna ere izango dute, izan ere, ekainaren 30ean Larraitzen ospatuko dute eguna. Meza egingo dute lehenik eta ondoren, hamaiketakoa izango dute trikitilariek lagunduta, eta arratsaldean trikiti doinuak izango dituzte.


Wikiloc | Larraun ibarra Lekunberritik Ibilbidea Lekunberri, Navarra (España)- GPS track\nZikloturismoa (Zikloturismoa Ibilbide onenak Espainia tik → Nafarroa → Lekunberri )\nLarraun ibarra Lekunberritik\n8.460 299 6175\nVia Verde de plazaola. Lekunberri (Mendiko Txirrindua)\nLekunberri Nacedero del río Larraun (Mendi Ibilaldiak)\nLEKUNBERRI - TOLOSA (Mendi Ibilaldiak)\nLarraun ibarratik bira (Zikloturismoa)\nIkusita 242 aldiz, jaitsita 3 aldiz\nIbilbide zirkularra: Lekunberri-Uitzi-Gorriti-Azpirotz-Albiasu-Bararaibar-Iribas-Mugiro-Arruitz-Aldatz-Etxarri-Lekunberri\nNafarroaren ipar ekialdean ibar zoragarri asko daude. Larraun errekak Aralar mendikatearean iparraldean sortu eta Arakil errekara isurtzen ditu berre urak, Irurtzun inguruan. Izena ematen dio ibar luze honi eta hamabost kontzejuko udalari ere bai. Ibarraren erdian Lekunberri kokatzen da, 1990 urtean bere udala sortu zuen Larraunetik banatu ondoren.\nLarraun ibarra ezagutzeko aukera polita eta nahiko erraza. Ibilbide hontan, Lekunberritik abiatuta, ibarrako11 kontzejuetatik pasatzen da. Zailtasun teknikorik gabeko bideak dira: Plazaolako Bide Berdea, errepide localak eta herri arteko mendi pistak erabiltzen dira.\nNahiz eta metatuko desnibelak nahiko arinak izan zailtasunari begiratuta ibilbide hontako tarte batzuk aipatuko nituzke. Uitzi eta Gorritiren arteko mendatea, Autobidearen azpitik Azpirotzera joateko pista zakar xamarra eta Baraibarera iritsi aurretik hartxintxarreko aldapa. Aralar Kanpiñetik Larraun errekaren ondora jetsi giñan gero, Mugirora joateko asmoan ondoren. Pista honen bukaeran presa bat dago. Puntu hortatik Mugirora joateko pendize haundia dago. Eskailerak daude hasieran eta gero porlanezko bidea, puntu batean edo bestean aldapa gora dexentekoa. Presatik Mugirora kilometro eskaseko luzera dago eta txirrinduaren gainean ederki berotzen dira ankak. Beste tartea Aldatz eta Etxarri kontzejuen bitartekoa da. Aurten ez dute "desbrozadorarik" pasa oraindik eta landaretzak bidea oztopatzen zuen puntu batzuetan. Kilometro bateko zatia da. Alternatiba askoz garbiagoa dago Aldatz herriaren irteeran. Track honen parean baino 300 m beheragotik Etxarrira doan porlanezko pistatik joan ezkero.\nParaje zoragarriak dira Aralar inguruko hauek, mendi tontorrak, pagadi amaitu ezinak, belardi eta nekazal soro zabalak, abereak, erreka gardenak (Larraun), kobazuloak (Mendukilo)... . Landa etxe dotore haundiak daude baita baserri zaharrak ere txoko eta paisai bukolikoak osatuz. Edozeinek aisialdirako aukera ezberdin eta paregabeak aurki ditzake Larraun ibarran. Panoramika ederrekin osatzen da ia bide osoa, Azpirotz ingurutik eta Albiasuaren gainean dagoen "behatokitik" ikusten direnak dira horren adibidide.\nNahi izan ezkero tabernak, jatetxe eta ostatua ere erraz aurki daitezke. Landa etxeak daude herri guztietan eta Lekunberrin hotela eta kanpiña ere bai. Azkeneko hontan otordutxoa egin genuen ibilbidearen azkeneko txanpa hasi aurretik.\nEguraldiak lagunduta, presarik gabe, deportea eta turismoa ustartuz egindako txango gozagarria da hau. Oso gomendagarria.\nAzpirotz mendatearen errepidea\nLeizarango autobidearen azpiko zubira joateko bidea\nAralar kanpiñaren taberna\nArruitzetik Aldatzera bidean\nCarretera sin pavimentar1\nMugirora joateko bidea, hasieran eskailerak gero parlanezko bide aldapatsua\nEskubitik pista Baraibar\nLarraun ondoko pista\nLeitzaran autobideko tunela pasa ondoren\nMendatea Gorritiko pagadia\nLarraun ibaiaren Presa\nTunela eta Plazaolako bide berdea\nTúnel y V.V. Del Plazaola


Txikipedia:Goi-ordoki - Wikipedia, entziklopedia askea.\nGoi-ordoki edo goi-lautadak altuera handian dagoen lurralde lau eta zabalak dira; amildegiz edo horma malkartsuz mugatuta egoten dira alde batean edo gehiagotan. Kontinente guztietan aurki daitezke, plataforma kontinentaletan, baina baita ozeano gehienetan ere. Goi-ordokiak Lurreko gainazalaren %45 inguru dira.\nNon daude goi-ordokirik aipagarrienak?[aldatu | aldatu iturburu kodea]\nMunduko goi-ordokirik zabalenak Afrikan, Australiako mendebaldean eta Arabiar Penintsulan daude.\nMunduan altuerarik handienean dauden goi-ordokiak, berriz, honako hauek dira:\nTibeteko goi-ordokia, 4.000 m baino gehiagotara. Txina eta India artean. Munduko goi-ordokirik zabalena ere bada, bere 1,4 milioi km²-ko zabalerarekin.\nAndeetako Altiplanoa, 3.000 m baino gehiagotara. Argentina, Bolivia, Peru eta Txile artean dago.\nAtacamako puna, 3.000 m. baino gehiagotara. Argentina eta Txile artean.\nTibeteko goi-lautada mapako zati marroia da.\nEuropan, goi-ordokirik aipagarrienak iberiar penintsulan (Iberiar goi-lautada), Alpeetatik iparraldean, Eskandinavian eta Errusiako mendebaldean aurkitzen dira.\nIpar Amerikako goi-ordokiak mendebaldeko mendi-sisteman, Alaskan eta Appalacheetako goialdeen mendebaldean daude.\nGoi-ordokiak modu askotara eta ingurune geologiko desberdinetan sortuak dira. Labazko goi-ordokiak, adibidez, sumendien jarduerak eragindako basaltoaren metaketaren ondorio dira. Hauen artekoak dira, esate baterako, Etiopian, Somalian, Estatu Batuetako mendebaldean eta Islandian dauden goi-ordokiak.\nMendiarteko goi-ordokiak (mendi-sistema handien barruko goi-lurraldeak) munduko mendikate gehienetan topa daitezke. Tibeteko Goi-ordokia da hauetako handiena, baina multzo honetan sartzen dira Turkia, Armenia eta Irango goi-ordokiak, edo Mexikokoak (Mendebaldeko Sierra Madre), edo Estatu Batuetako Sierra Nevada eta Mendi Harritsuen artekoa.


Kontingentzia arruntengatiko kotizazio-oinarria\nKotizazio ondorioetarako kontuan hartu beharreko kontzeptuak zehaztu ondoren, aparteko orduak kanpo utzita (horiek kontuan hartuko dira Gertakizun Profesionalen, Langabeziaren, Soldata Bermeko Funtsaren eta Lanbide Heziketaren kotizazio oinarrirako), hurrengo arauak aintzat hartu beharko dira:\na) Kontuan hartuko da kotizazioko xedeko hilabetean sortutako ordainketa.\nb) Aurreko arauaren arabera zenbatutako ordainketari, gehituko zaizkie ezarritako aparteko haborokinen zati proportzionala eta sortzean, hilabetetik gorako aldizkakotasuna duten ordainketa kontzeptuen zati proportzionala edo aldian aldiko izaera ez dutenak eta uneko ekitaldi ekonomikoaren barruan ordaindu direnak. Ondorio horretarako, aipatutako aparteko haborokinen eta gainerako ordainketa kontzeptuen balioetsitako urteko zenbatekoa zati 365 egingo da, eta emaitzazko zatidura biderkatuko da hilabete bakoitzeko kotizazio aldiko egun kopuruarengatik. Langileari dagokion ordainketak hileko izaera edukiz gero, aipatutako urteko zenbatekoa bider 12 egingo da.\nc) Aurreko arauen arabera, emaitzazko kotizazio oinarria ez balitz egongo langilearen maila profesionaleko kotizazio taldeari dagokion gutxieneko eta gehienezko oinarriaren zenbatekoaren barruan, gutxieneko edo gehienezko oinarriaren arabera kotizatuko da, emaitzazkoa hura baino txikiagoa edo handiagoa bada kontuan hartuta. Aipatutako gutxieneko oinarria aplikatuko da, egunero lan egindako orduen kopurua edozein izanda ere, xedapen legalak kontrakoa ezartzen duen kasuetan izan ezik (adb. lanaldi partzialeko kontratuak).\nGehieneko eta gutxieneko oinarriak\nEstatuko Aurrekontu Orokorrei buruzko Legeak ezarritakoaren arabera, gehienezko oinarriei dagokienez eta Gizarte Segurantzaren Lege Orokorraren arabera, gutxieneko oinarriari dagokionez (indarreko lanbideen arteko gutxieneko soldata, gehi seiren bat), kotizazio oinarriak mugatuta egongo dira maila profesionalen talde bakoitzerako, urtero argitaratzen den Ministerioaren Aginduan adierazten diren zenbatekoen arabera.\nIngeniariak eta Lizentziatuak\nIng. Teknikoak, Perituak eta Lag. Tituludunak\nAdministrazio buruak eta tailerburuak\n1. eta 2. mailako ofizialak\n3. mailako ofizialak eta espezialistak\nKualifikaziorik gabeko 18 urtetik gorakoak\n18 urtetik beherako langileak\nKotizazio-Tasa kotizazio-oinarriari ezartzen zaion ehunekoa da. Honen emaitza ordaindu beharreko kuota edo zenbatekoa da. Kotizazio-tasak Estatuko Aurrekontu Orokorren Legeak ekitaldi ekonomiko bakoitzerako ezarritakoak izango dira.


Etxebizitzen gainbalioaren araudi aldaketak urriaren 26tik aurrera eginiko salmentei eragingo die - Nafarroa - euskalerriairratia.eus\nEtxebizitzen gainbalioaren araudi aldaketak urriaren 26tik aurrera eginiko salmentei eragingo die\nEuskalerria Irratia 2021-11-19 08:39\nToki entitateek Toki Araubideko Foru Batzordean dituzten ordezkariek atzo onartu zuten udal gainbalioaren udal zergaren araudia aldatzea.\nTokian tokiko Ogasunei buruzko Foru Legea aldatzeko Foru Legearen aurreproiektua babestu dute herri eta eskualdeen ordezkariek, Nafarroako araudia Erregimen Komunaren araudiari buruz Konstituzio Auzitegiak berriki emaniko aginduarekin egokitzeko.\nBerez Auzitegi Konstituzionalaren aginduak ez die Nafarroako etxebizitza salmentei eragiten. Autuak adierazten du ez dela zilegi udalerriek etxebizitza salerosketa egiterakoan, kobratzen duten zerga hori kobratzea. Esan bezala, agindu horrek berez ez dio eragiten Nafarroako araubideari. Hala eta guztiz ere, Nafarroako Gobernuak eta toki entitateek beharrezkotzat jo dute egokitzea, etorkizunean Auzitegiaren irizpideek eragina izan dezaketelako.\nLegea onartzeko epeak ahalik eta gehien murrizteko, aldaketak irakurketa bakarreko foru lege bidez eta premiazko prozedura bidez izapidetuko dira, eta baliteke abenduaren 23an onartzea.\nAzaldu dutenez, araudi berriaren bidez, subjektu pasiboek zerga-oinarria kalkulatzeko bi metodoren artean aukeratu ahal izango dute. Metodo horietako lehena gaur egungo legean agertzen dena, eta lurzoruaren katastro-balioan oinarritzen dena.\nOrain, horri beste aukera bat gehituko diote, zergadunak hauta dezakeena, zeinetan zerga-oinarria transmisioaren benetako gainbalioaren arabera kalkulatzen den, transmisio-balioaren eta eskuratze-balioaren arteko diferentzia oinarri hartuta.


UZTAILAREN 29AN APARTEKO BATZARRALDI NAGUSIA – BETI GAZTE\nHementxe proposatu eta bozkatuko den Estatutuen testua.\nBETI-GAZTE KIROL, JOLAS ETA KULTUR ELKARTEAREN ESTATUTUAK\n1. artikulua. Aldaketa.\nSociedad Deportiva, Recreativa y Cultural Beti-Gazte Kirol, Jolas eta Kultur Elkartearen estatutuak aldatu dira, Elkartzeko Eskubidea arautzen duen martxoaren 22ko 1/2002 Lege Organikoan eta hura garatzen duten xedapenetan ezarritakoari jarraituz (erregistro zk.: 917, 1982ko irailaren 10ean inskribatua). Sozietatea 1940ko abuztuaren 9an sortutakoaren jarraipena da. Sozietatea 1940ko abuztuaren 9an sortutakoaren segida da.\nElkarteak nortasun juridikoa du eta jarduteko gaitasun osoaren jabe da. Ez du irabazi-asmorik, eta bere jarduketan irizpide demokratikoak dira gidari, betiere aipatutako lege organiko horretan ezarritako mugen barrenean.\n2. artikulua. Xedeak eta jarduerak.\n1. Hona hemen elkartearen helburuak:\n– Kirola sustatzea modalitate guztietan.\n– Kultura-jarduerak sustatzea.\n– Dantza-modalitate desberdinak erakustea.\n– Kultura sustatzen bertze erakunde batzuekin elkarlanean aritzea.\n– Ingurumena babestearekin zerikusia duten jarduerak sustatzea.\n2. Xede horiek erdiesteko, honako jarduera hauek eginen dira:\n– Kirol-jarduerak antolatzea eta horietan parte hartzea.\n– Kultura-jarduerak antolatzea eta horietan parte hartzea.\n– Ingurumenarekin lotutako jarduerak.\n3. artikulua. Helbidea eta lurralde-eremua.\n1. Elkartearen helbidea hau da: Lesaka, Beheko Plaza, 9, 1. solairua. P.K. 31770). Dena dela, bertze edozein tokitara eraman daiteke, elkartearen lurralde-eremuaren barrenean. Halakoetan, Elkarteen Erregistroan emanen da horren berri.\n2. Batez ere honako lurralde-eremu honetan eginen du lan: Lesakako udalerrian eta Gipuzkoa eta Nafarroa probintzietan.\n4. artikulua. Iraupena.\nElkartearen iraunaldia mugagabea da, harik eta estatutu hauen eta lege aplikagarrien arabera desegiten den arte.\nII. KAPITULUA. BAZKIDEAK\n5. artikulua. Bazkideak.\n1. Elkarteko kide izaten ahalko dira elkartearen xedeak garatzeko interesa askatasunez eta borondatez agertzen duten pertsona fisiko eta juridiko guztiak. Bazkide izaera eskualdaezina da.\n2. Zehazki, honako hauek izaten ahalko dira bazkide:\na) Jarduteko gaitasuna duten eta eskubideaz baliatzeko legezko mugarik ez duten pertsona fisiko guztiak.\nb) Hamalau urtetik gorako adingabeak emantzipatu gabeak, agiri bidez egiaztatzen badute badutela beren guraso, tutore edo gaitasuna ordezten dutenek emandako baimena.\nc) Pertsona juridikoak, organo eskudunak aldez aurretik espresuki erabakia hartuta.\n3. Elkartean sartu nahi duten bazkideek eskaera egin beharko diote, idatziz, Zuzendaritza Batzordeari, zeinak horren gaineko ebazpena emanen baitu egiten duen lehen bileran.\n6. artikulua. Bazkide motak.\nElkartean bazkide mota hauek egonen dira:\na) Bazkide fundatzaileak, elkartea eratzeko ekitaldian parte hartzen dutenak, alegia.\nb) Bazkide zenbakidunak, elkartea eratu ondoren sartzen direnak.\n7. artikulua. Bazkide fundatzaileen eta zenbakidunen eskubideak\nBazkide fundatzaileek eta zenbakidunek eskubide hauek izanen dituzte:\na) Elkarteak sustatzen dituen jarduera guztietan parte hartzea eta elkartearen lokalez baliatzea.\nb) Batzar Orokorretarako deia jasotzea eta horietan parte hartzea, hitza eta botoa izanik, edo, bertzela, bertze bazkide batzuen esku uztea ahalmen hori.\nc) Elkartearen zuzendaritza organoetan parte hartzea, eta horietarako hautesle eta hautagai izatea.\nd) Estatutu hauen ale bat edukitzea eta, bidezkoa denean, baita Barne Araudiarena ere.\ne) Elkartearen zuzendaritza organoek hartutako erabakien gaineko informazioa hartzea.\nf) Akta eta kontu liburuak eskura izatea.\ng) Elkartearen gobernu eta ordezkaritza organoen osaeraren berri jasotzea, baita kontuen egoeraren eta jardueren garapenaren berri ere.\nh) Zuzendaritza Batzordearen erabakien kontrako errekurtsoak aurkeztea Batzar Orokorrean, eta Batzar Orokorraren erabakien kontrakoak legez dagozkien organo judizialetan.\ni) Eskaerak, proposamenak eta kexak aurkeztea elkartearen organoetan.\nj) Bere kontrako diziplina neurriak hartu baino lehen, berari entzutea eta zigorra dakarten egintzei buruzko informazioa jasotzea. Zehapena dakarren erabakia arrazoitua izanen da.\nk) Aplikatzekoa den araudian aitortutako beste edozein eskubide.\n8. artikulua. Bazkide fundatzaileen eta zenbakidunen betebeharrak.\nBazkide fundatzaileek eta zenbakidunek honako betebehar hauek izanen dituzte:\na) Elkartearen helburuekin bat etortzea eta haiek lortzen laguntzea.\nb) Diruz laguntzea, ezarritako kuotak eta diru-ekarpenak ordainduz.\nc) Estatutu hauek eta elkarteko organoek hartutako erabaki baliodunak betetzea.\nd) Elkarteko organoak eta gainerako kideak errespetatzea.\ne) Zer kargutarako hautatu dituzten, haiei dagozkien eginkizunak eta betebeharrak betetzea.\nf) Estatutuetako gainerako betebeharrak betetzea, bai eta aplikatu beharreko araudian ezarritako gainerako guztiak ere.\n9. artikulua. Bazkide izateari uztea.\nHonela utziko zaio bazkide izateari:\na) Interesdunak berak bere borondatez uko egiten badio, idatziz jakinaraziko zaio Zuzendaritza Batzordeari.\nb) Zuzendaritza Batzordeak hala erabakitzen badu, estatutu hauetan edo aplikatu beharreko arauetan ezarritako betebeharrak ez betetzeagatik.\n10. artikulua. Diziplinako prozedura.\n1. Bazkideei zehapenak jartzen ahalko zaizkie estatutuetan edo arau aplikagarrietan ezarritako betebeharrak ez betetzeagatik, Barne Araudiari jarraikiz.\n2. Edonola ere, Zuzendaritza Batzordearen erabakiz jarriko dira betebeharrak ez betetzeagatik ezarri beharreko zehapenak, interesdunari entzun ondotik. Interesdunak erabaki horren kontrako errekurtsoa jartzen ahal du egiten den lehen Batzar Orokorrean.\n3. Zehapenak bazkidea kanporatzea badakar, egiten den lehen Batzar Orokorrak berretsi beharko du erabakia.\nIII. KAPITULUA. ELKARTEAREN GOBERNU ETA ORDEZKARITZA ORGANOAK\n11. artikulua. Elkartearen organoak.\nHonako organo hauek arduratuko dira elkartea gobernatzeaz eta administratzeaz:\na) Bazkideen Batzar Orokorra, organo gorena izanen baita.\nb) Zuzendaritza Batzordea, zuzendaritzako organo iraunkorra izanen baita.\n12. artikulua. Batzar Orokorra\nBatzar Orokorra bazkide guztiek osatzen dute, beren nahia adierazteko organoa da eta gehiengoaz edo barne demokraziaz hartzen ditu erabakiak.\n13. artikulua. Batzar motak.\n1. Batzar Orokorraren lehenbiziko bileran hautatuko dira Zuzendaritza Batzordeko lehendakaria, idazkaria eta gainerako kideak.\nZuzendaritza Batzordeko lehendakaria eta idazkaria Batzar Orokorreko lehendakari eta idazkari ere izanen dira.\n2. Batzar Orokorraren bilerak arruntak edo bereziak izanen dira.\na) Batzar Orokor Arrunta urtean behin eginen da gutxienez, ekitaldia itxi eta hurrengo hiru hilabeteko epean, aurrekontuak eta kontuak aztertu eta onesteko.\nb) Batzar Orokor Bereziak eginen dira lehendakariak komenigarria dela irizten dionean, egoera dela-eta, edo Zuzendaritza Batzordeak erabakitzen duenean edo bazkideen hamarrenak idatziz proposatzen duenean.\n14. artikulua. Deialdiak eta quoruma.\n1. Idatziz eginen dira Batzar Orokorretarako deialdiak, biltzeko tokia, eguna eta ordua eta eguneko gai-zerrenda adierazita eta jorratuko diren gaiak banan-banan aipatuta. Deialdiaren eta Batzarra lehen deialdian egiteko finkaturiko egunaren artean hamabortz egun egon beharko dira gutxienez.\n2. Batzar Orokorra lehen deialdian behar bezala eratutzat joko da bertara agertzen direnean lehendakaria eta idazkaria, edo haien ordezkoak, eta botoa emateko eskubidea duten bazkideen edo haien ordezkoen hirutik bat; eta, bigarren deialdian, lehenbizikoa egin eta handik ordu erdira, edozein delarik ere botoa emateko eskubidea duten bazkide bertaratuen kopurua.\n15. artikulua. Bilerak eta erabakiak hartzeko prozedura.\n1. Bilera bakoitzaren hasieran aurreko akta irakurriko da, onesteko edo gaitzesteko.\n2. Lehendakariak zuzenduko ditu bilerak, eta gai-zerrendari jarraikiz eztabaidatu eta bozkatuko dira gaiak, eta ezin izanen da erabakirik hartu gai-zerrendan ageri ez diren gaiei buruz, ez bada Batzar Orokorra osatzen duten bazkide guztien aho bateko adostasunez.\n3. Bertaratuen edo ordezkatutakoen gehiengo soilaz hartuko dira erabakiak, baiezko botoak ezezkoak baino gehiago direnean, eta ez dira kontatuko balio gabeko botoak, boto zuriak eta abstentzioak.\n4. Dena dela, bertaratuen edo ordezkatutakoen gehiengo kualifikatua beharko da batzuetan, hau da, baiezko botoak erdiak baino gehiago izan beharko dira. Kasu hauetan, hain zuzen ere:\na) Elkartea desegiteko.\nb) Estatutuak aldatzeko.\nc) Ondasunak erabili edo bertzerentzeko.\nd) Zuzendaritza Batzordeko kideentzako ordainsariak erabakitzeko (elkartearen urteko kontuetan azaldu beharko dute).\n16. artikulua. Batzar Orokorraren ahalmenak.\n1. Hona hemen Batzar Orokorraren ahalmenak:\na) Zuzendaritza Batzordearen kudeaketa onestea, kasua bada.\nb) Diru-sarreren eta gastuen urteko aurrekontuak eta jardueren urteko memoria aztertzea, eta horiek onetsi edo gaitzestea.\nc) Elkarteari bere xedeak betetzea ahalbidetuko dioten jarduketa-lerro nagusiak ezartzea.\nd) Elkartearen funtzionamendu demokratikoa bermatzeko neurriak oro xedatzea.\ne) Kuota arruntak edo bereziak zehaztea, bai eta diru-ekarpenak ere, halakorik badago.\nf) Zuzendaritza Batzordeko kideak hautatzea edo kargutik kentzea.\ng) Zuzendaritza Batzordeak hartutako erabakiak berrestea, bazkideen onarpenari edo kanporatzeari dagokionez.\nh) Federazioak eratzea eta federazioetan sartzea.\ni) Onura publikoaren deklarazioa eskatzea.\nj) Elkartea desegitea.\nk) Estatutuak aldatzea.\nl) Ondasunen gaineko erabakiak hartzea eta horiek bertzerentzea.\nm) Zuzendaritza Batzordeko kideentzako ordainsariak erabakitzea (batzarrean onetsitako urteko kontuetan azaldu beharko dute).\nn) Batzorde Likidatzailea izendatzea, kasua denean.\nñ) Zuzendaritza Batzordeak erabakitako zehapenen kontrako errekurtsoak ebaztea.\no) Barne Araudia onestea, kasua denean.\np) Aplikatu beharreko araudian ezarritako gainerako ahalmenak.\n2. Dena dela, berariaz deitutako Batzar Orokorrean erabakiko dira bai estatutuen aldaketa –egoitzaren aldaketa izan ezik–, bai Elkartearen desegitea.\n17. artikulua. Zuzendaritza Batzordearen osaera eta hautaketa.\n1. Zuzendaritza Batzordeak elkartearen interesak kudeatzen, administratzen eta ordezkatzen ditu, Batzar Orokorraren xedapenekin bat.\n2. Zuzendaritza Batzordea honako hauek osatuko dute zehazki:\n– Guttienez 3 bokal eta 10 gehienez.\n3. Batzar Orokorrak hautatuko ditu, sufragio libre eta sekretu bidez, Zuzendaritza Batzordeko kideak.\nHautagai izateko nahitaezkoa izanen da bazkideak adinez nagusiak izatea, eskubide zibil guztien jabe, eta indarra duen legerian ezarritako bateraezintasunik gabe.\n4. Zuzendaritza Batzordeko kideek dohainik eginen dute lan.\n18. artikulua. Zuzendaritza Batzordeko kideak ordezteko arau eta prozedurak.\n1. Zuzendaritza Batzordeko kideen agintaldia 2 urtekoa izanen da, eta berriro hautatzen ahalko dituzte agintaldi hori bukatutakoan.\n2. Agintaldia amaitzean eta honako kasu hauetan utziko dute kargua:\na) Heriotzagatik edo dimisioagatik.\nb) Bazkide izateari uzteagatik.\nc) Sortutako bateraezintasunagatik.\nd) Desgaitasun judizialagatik.\ne) Bileretara behin eta berriz ez joateagatik, hartarako arrazoi justifikaturik izan gabe.\nf) Betetzen duen karguari dagozkion eginkizunak ez betetzeagatik.\ng) Behar bezala arrazoitutako edozein arrazoirengatik. Batzar Orokorrak erabakiko ditu e), f) eta g) letretan kargua uzteko aurreikusitako arrazoiak.\n3. Zuzendaritza Batzordeko karguetan izaten diren hutsuneak egiten den lehenbiziko Batzar Orokorrean beteko dira.\nDena dela, Zuzendaritza Batzordeak, kideen gehiengo osoz, bazkide bat hautatzen ahalko du kargu hutsa behin-behinekoz bete dezan, Batzar Orokorrak hurrengo bilera egin arte.\n4. Zuzendaritza Batzordeko lehendakaria ez badago edo gaixorik bada, lehendakariordeak ordeztuko du, halakorik bada, edo bertzela, batzordekide zaharrenak. Idazkaria ez badago edo gaixorik bada, batzordekide gazteena izanen da haren ordezkoa.\nKasu horietan beretan, Zuzendaritza Batzordean eginkizun berariazkoak dituzten kideak bertze batzordekide batzuek ordeztuko dituzte, kideen gehiengo osoz hartutako erabakiaren bidez.\n19. artikulua. Zuzendaritza Batzordearen bilerak, eraketa eta erabakiak.\n1. Zuzendaritza Batzordea hiruhilean behin bilduko da gutxienez, bai eta Elkarteak behar bezala funtzionatzeko behar duen bertze hainbatetan ere, lehendakariak deituta, bere erabakiz edo kideetako herenaren ekimenez, gutxienez ere 48 ordu lehenago.\n2. Ezin izanen da erabakirik hartu gai-zerrendan ageri ez den deusi buruz, salbu eta, Zuzendaritza Batzordeko kide guztiak bertan egonda, aho batez hala erabakitzen badute.\n3. Zuzendaritza Batzordea kideen erdiak baino gehiago daudenean geldituko da behar bezala eratuta (lehendakaria eta idazkaria barne, edo, bertzela, haien ordezkoak).\n4. Zuzendaritza Batzordeko kideek bilera guztietara agertu beharko dute, ez agertzeko bidezko arrazoiak dituztenean izan ezik.\n5. Zuzendaritza Batzordeko erabakiak baliozkoak izateko, bertaratutako kideen gehiengoak hartu beharko ditu. Berdinketetan, lehendakariaren botoa kalitatekoa izanen da.\n6. Zuzendaritza Batzordeko erabakiak akten liburuan jasoko dira, eta lehendakariaren eta idazkariaren sinadura beharko da. Bilera bakoitzaren hasieran, aurreko bilkurako akta irakurriko da, hura onetsi edo zuzentzeko, bidezkoa zer den.\n20. artikulua. Zuzendaritza Batzordearen eginkizunak.\nHona hemen Zuzendaritza Batzordearen ahalmenak:\na) Elkartearen ordezkaritza izatea eta erabiltzea; elkartea zuzendu eta administratzea, legeak aitorturiko modurik zabalenean, eta Batzar Orokorrak hartutako erabakiak betetzea, Batzar Orokorrak ezartzen dituen arau, agindu eta jarraibide orokorrekin bat.\nb) Erakunde publikoen aurrean agertzeko beharrezko erabakiak hartzea, legezko ekintza guztiak egiteko eta behar diren errekurtsoak jartzeko.\nc) Kide berriak onartu ala ez erabakitzea, eta bazkide guztien zerrenda eguneratua izatea.\nd) Batzar Orokorrari elkarteko kideek ordaindu beharreko kuotak eta egin beharreko diru-ekarpenak proposatzea.\ne) Batzar Orokorretarako deia egitea, eta horietan hartutako erabakiak betetzen direla kontrolatzea. Bereziki, eta estatutuak aldatzeari buruzko erabakiei dagokienez, Elkarteen Erregistroari jakinaraziko zaio aldaketaren edukia, horretarako deitutako Batzar Orokorra egin eta hilabeteko epean.\nf) Batzar Orokorrari ekitaldi bakoitzeko kontuen egoera eta balantzea aurkeztea, onets ditzan, eta hurrengo ekitaldirako aurrekontuak egitea.\ng) Arau berariazkoen araberako kontabilitatea eramatea, entitatearen ondarearen, emaitza ekonomikoaren eta finantza-egoeraren benetako irudia izateko balio duena.\nh) Elkartearen ondasunen inbentarioa egitea.\ni) Urteko jardueren memoria egitea eta Batzar Orokorrari aurkeztea, onets dezan.\nj) Behin-behinekoz ebaztea estatutu hauetan aurreikusi gabeko edozein kasu, eta horren berri ematea hurrengo Batzar Orokorrean.\nk) Bazkideek egindako proposamen, kexa eta eskaerei erantzutea.\nl) Ahaldunak izendatzea, komenigarri irizten zaionean.\nm) Bertze edozein ahalmen, estatutu hauetan Batzar Orokorrari berariaz esleitu gabekoa.\n21. artikulua. Lehendakariaren eginkizunak.\nHona hemen lehendakariaren eginkizunak:\na) Elkartearen ordezkaritza legala, judiziala edo estrajudiziala izatea.\nb) Batzar Orokorraren eta Zuzendaritza Batzordearen bileretarako deia egin, gai-zerrenda finkatu, eztabaidak moderatu eta bilerei bukaera ematea.\nc) Elkartearen funtsak erabiltzeko baimena ematea bere sinaduraren bidez, betiere diruzainaren sinadurarekin batera.\nd) Idazkariak egindako aktei eta ziurtagiriei oniritzia ematea.\n22. artikulua. Lehendakariordearen eginkizunak.\nHona hemen lehendakariordearen eginkizunak:\na) Lehendakariari laguntzea.\nb) Lehendakariaren ordez jardutea, hura ez dagoenean edo eri denean.\n23. artikulua. Idazkariaren eginkizunak.\nHona hemen idazkariaren eginkizunak:\na) Idazkari-lanak egitea Batzar Orokorretan eta Zuzendaritza Batzordearen bileretan.\nb) Lehendakariari laguntzea.\nc) Liburu ofizialak eta elkartearen gainerako dokumentazioa zaintzea eta horietaz arduratzea.\nd) Bazkideekiko posta-harremanaz eta komunikazioaz arduratzea, baita bertze entitateekikoaz ere.\ne) Elkarteko organoek hartutako erabakien ziurtagiriak egitea, lehendakariaren oniritziarekin.\nf) Diruzaintzako eginkizunak bere gain hartzea, kargu hori Zuzendaritza Batzordean aurreikusita ez dagoenean.\n24. artikulua. Diruzainaren eginkizunak.\na) Elkartearen funtsak zaindu eta kontuen liburuaz arduratzea.\nb) Lehendakariarekin batera, funtsak erabiltzeko baimena ematea.\nc) Balantzeak, aurrekontuak eta kontuen likidazioa prestatzea, Zuzendaritza Batzordeari proposatzeko eta, gero, Batzar Orokorrean onesteko.\nd) Elkartearen ondasunen inbentarioa egitea eta eguneraturik izatea.\nIV. KAPITULUA. ARAUBIDE EKONOMIKOA\n25. artikulua. Araubide ekonomikoa\nElkartea 0 euroko ondarearekin eratu zen.\n26. artikulua. Baliabide ekonomikoak.\nBere xedeak eskuratzeko, elkarteak bitarteko ekonomiko hauek ditu:\na) Bazkideen kuotak eta diru-ekarpenak.\nb) Jasotzen dituen diru-laguntzak eta bertzelako laguntzak.\nc) Dohaintzak, jaraunspenak eta legatuak.\nd) Ondareak sorrarazitako errentak.\ne) Bere jarduera ekonomikoen etekina.\nf) Bertze edozein diru-sarrera zilegi.\n27. artikulua. Ekitaldi ekonomikoa.\nHonako egun honetan itxiko da ekitaldi ekonomikoa: abenduaren 31.\nV. KAPITULUA. LIBURUAK ETA DOKUMENTAZIOA.\n28. artikulua. Nahitaezko dokumentazioa.\n1. Elkarteak dokumentazioaren gaineko betebehar hauek izanen ditu:\na) Bazkideen zerrenda eguneratua izanen du.\nb) Arau berariazkoen araberako kontabilitatea eramanen du, entitatearen ondarearen, emaitza ekonomikoaren eta finantza-egoeraren, eta egindako jardueren benetako irudia izateko balioko duena.\nc) Ondasunen inbentarioa eginen du.\nd) Liburu batean bilduko ditu gobernu eta ordezkaritza organoek egindako bileren aktak.\n2. Elkarteko organoek egindako bileren aktek honako hauek jasoko dituzte: deliberazioen laburpena, hartutako erabakien testua eta bozketen emaitza zenbakitan.\n29. artikulua. Dokumentazioa bazkideen eskura.\nBazkideek eskura izanen dute aurreko artikuluan aipatzen den dokumentazioa, Zuzendaritza Batzordearen bidez, betiere Datu Pertsonalak Babesteari buruz indarrean dagoen araudiari jarraikiz.\nVI. KAPITULUA. DESEGITEA ETA LIKIDAZIOA\n30. artikulua. Desegitea.\nElkartea honako kasu hauetan deseginen da:\na) Bazkideek Batzar Orokorrean hala erabakitzen dutenean.\nb) Kode Zibilaren 39. artikuluan ezarritako arrazoiengatik.\nc) Epai judizial irmoagatik.\nd) Estatutuetan ezartzen diren arrazoiengatik.\ne) Elkartea zer epetarako eratu zen, hura amaitzean.\nf) Elkartearen xedeak betetzeko ezintasunagatik.\n31. artikulua. Likidazioa.\n1. Elkartea desegitearekin batera, likidazio epe bat irekiko da; epe horretan, Zuzendaritza Batzordea Batzorde Likidatzaile bilakatuko da, ez badu Batzar Orokorrak eginkizun hori uzten berariaz eratutako Batzorde Likidatzaile baten esku.\n2. Edonola ere, Batzorde Likidatzaileak martxoaren 22ko 1/2002 Lege Organikoaren 18. artikuluaren 3. eta 4. idatz-zatietan ezarritako eskumenak izanen ditu.\n3. Zorrak kitatu ondoren, gerakinik izanez gero, gerakin hori erabiliko da entitatearen irabazi-asmorik gabeko izaerarekin bat datozen xedeetarako, honako honetarako zehazki: Lesakako Andra Mari Zahar Etxerako.\nEstatutuez eta elkarteko gobernu zein ordezkaritza organoek hartutako erabaki baliozkoez gain, subsidiarioki eta estatutu hauetan aurreikusten ez den guztian, Elkartzeko Eskubidea arautzen duen martxoaren 22ko 1/2002 Lege Organikoa eta hura garatzen duten gainerako xedapenak aplikatuko dira.\nBETI GAZTE KANTARI – EMANALDIA\nLesakako Bitxikeriak – Galderak


Garbiñe Arrieta eta Iñaki Oreja: "Hau ez da galeria bat, lan egiteko estudio bat baizik" - Zumaia - Baleike.eus\nGarbiñe Arrieta eta Iñaki Oreja: "Hau ez da galeria bat, lan egiteko estudio bat baizik"\nMaria Maya Manterola 2021-10-09 11:00\nGarbiñe Arrieta eta Iñaki Oreja margolari zumaiarrek IGart Studio arte estudioa zabaldu zuten martxoaren amaieran Sanjuaniturri pareko sorazutarren lokalean. Lokalaren nondik norakoez eta eskuartean dituzten proiektuez aritu dira Baleikerekin.\n(Iraileko Baleike aldizkarian argitaratu zen elkarrizketa hau)\nG.A.: Forondara joaten ginen pintura tailerrera. COVID-19aren eraginez, ordea, saioetako ordutegiak aldatu zituzten, eta nik ezin izan nuen jarraitu tailerrera joaten. Ezagutzen ginen, eta lokala hartzearena planteatu genuen. Alde Zaharrean begiratzen hasi, eta hauxe topatu genuen.\nI.O. : Ni 2019an hasi nintzen, eta honezkero 130 koadro izango ditut. Ander Hormazurirekin hasi nintzen, eta etxean margotzen jarraitu nuen. Ez zitzaizkidan etxean koadroak sartzen, eta orduan hitz egin nuen Garbiñerekin.\nBilduma handia pilatu duzue azken urteotan. Salgai daude?\nG.A.: Lehendik ere bageneuzkan batzuk, eta horietako batzuk saltzeko dauzkagu, bai. Beste batzuk norberarentzat geratzen dira.\nI.O.: Nik guztiak dauzkat salgai. Hau ez da galeria bat, lan egiteko estudio bat baizik. Hemen egiten dugu lan, eta tarteka ateak zabaltzen ditugu, jendea lanak ikustera sar dadin eta, lanen bat gustatuz gero, saltzeko aukera izan dezagun.\nG.A.: Bestetik, prest gaude estudioa uzteko beren lanak erakutsi nahi dituzten zumaiarrei, proiektuaren parte da hori ere. Oxforden erakusketa egitea zaila da; itxaron zerrenda luzea dago. Herrian badaude beste margolari batzuk, eta norbaitek nahiko balu, hitz egingo genuke.\nAstean zenbatetan etortzen zarete?\nG.A.: Nik libre ditudan tarteak aprobetxatzen ditut etortzeko. Boladak izaten ditut, baina gustatzen zait behin etorrita, ordu batzuk egitea hemen. Lana hobeto egiten dut horrela, eta ez egunean ordubete edo bi eginda.\nI.O.: Ni 16:30etik 20:00ak aldera arte izaten naiz estudioan. Margotu egiten dut, infusio bat hartu… Arratsalde osoa pasatzen dut hemen.\nIñaki, zuk margo abstraktuak egiten dituzu.\nI.O.: Bai. Horrelako lanak egiteko asko pentsatu behar da zer egin nahi duzun, zein kolore erabiliko dituzun… Hemen lanean lau ordu egon arren, egun osoa ematen dut egingo dudan horri bueltaka. Artistaren lana egunean 24 ordukoa da.\nG.A.: Margotzea terapeutikoa da niretzat. Koadroan sartuta zaudenean, goizean jaiki eta lehenengo pentsamendua koadroaren ingurukoa da. Eta uste dut margotzen dugun guztiok berdin sentitzen dugula.\nNorberak bere txokoa du estudioan?\nI.O.: Garbiñeri argitasuna gustatzen zaio margotzeko. Nik, berriz, nahiago dut argi gutxirekin lan egin, koloreak hobeto hautematen ditudalako.\nG.A.: Bai, egia da. Batzuetan esaten diot: ‘Baina nola margotu dezakezu hor, ilunpean?’.Nik erakusleihoaren ondoan margotzen dut.\nGarbiñe, zuk, berriz, figuratiboak egiten dituzu.\nG.A.: Bai, erretratuak lantzen ditut asko. Pila bat gustatzen zait. Enkarguz erretratuak egiteko eskakizunak jaso ditut, eta hasi naiz pixka bat horretan lanean. Proiektu bat itxita daukat, eta hemendik aurrera horretan zentratzea gustatuko litzaidake.\nUrrian erakutsiko dituzue zuen lanak Oxford aretoan.\nG.A.: Bai. Guretzat gure lana ezagutzera emateko aukera bat da. Urriaren 1etik 17ra arte izango da.\nHautatu dituzue erakusketara eramango dituzuen koadroak?\nI.O.: Garbi dago Garbiñek baino lan gehiago ditudala nik. Frantziako iparraldean egingo den erakusketa batean parte hartuko dut, eta handik bueltan ekartzen ditudan koadroekin osatuko dut bilduma.\nZabalik da 'Mugimendua eta kemena' erakusketa Oxford aretoan\nIñigo Gaiton / Juan Luis Romatet urr 02 Kultura\nAtzo, ostiralarekin, inauguratu zuten Garbiñe Arrieta eta Iñaki Orejaren artelanekin osatutako erakusketa. 'Mugimendua eta kemena' iz...


Nafarroako Pirinioko aurkintza ezaguna.\nEultzia egiten zen tokia zen larraina, usu etxe ondoan zegoena. Egun gari-ebakigailu berriek lehengo larrainak eta eultzitzeko makinak zeharo baztertu dituzte.\nZuberoako herria (frantsesez Larrau). Izena lehenagoko Larraun batetik atera da, eskualde horretako hizkeraren araberako bilakaeraz.\nAndre Mariaren baseliza, Larrunarri edo Txindoki mendiaren mazelean, Abaltzisketan (G). Aralarko artzainek debozio handia izan diote.\nAndre Mariaren antzinako baseliza, Dulantzin (A). Hiribildua sortzean desagertutako Larrara herriko eliza zen.\nAndre Mariaren antzinako baseliza, Artiedakoa (N), herriaren aldamenean zegoena. Jai eguna abuztuaren 4an zen. Izen hau larre-ren eratorria da, eta alhapidetako baliatzen den lur landugabea adiera ohi du.\nAndre Mariaren bi adbokazio daude izen honekin, bat Mungian (B) eta bestea Bernedon (A). Mungiako Larrauri auzoko Ama Birjinaren elizak XVI. mendean lortu zuen herritik banatu eta parrokia izatea. Andre Mariak eskuan duen arteak kristau gatibuak irudikatzen ditu. Bernedoko ermita, Urarte auzoan dagoena, Larrauri herri hustuko eliza zen. Atea XVIII.\nAndre Mariaren baseliza, Mendozakoa (A), XIX. mendean lekutu zena. Izenaren osagaiak larrin 'larraina' eta zar 'zaharra' dira.\nBermeoko Andre Mariaren baseliza.\nF. Navarro Villoslada idazlearen Amaya o los vascos en el siglo VIII liburuko pertsonaia.\nAndre Mariaren bi adbokazio daude izen honekin: Bitorianoko (A) antzinako komentua eta Lasarteko (A) eliza. Lehena 1089. urtean eman zion Gartzia Gonzalezek Kukullako Donemiliagako (Lo) monasterioari: "Unum monasterium Lasarte... in ipsa villa Victoriano...". Monasterioa hustean baseliza bihurtu zen eta XIX. mendean erori.\nJose Azurmendi (Zegama G, 1941) idazlearen goitizena.\nErdi Aroko izena. Ziortzako kolegiatan (B) goitizen hori duen nekazaria ageri da 1486. urtean.\nIbarrangeluko (B) auzune baten izena eta Imanol Laspiur (Bergara, 1929) idazlearen goitizena. Idazleak hitz jokoa egin zuen, bere izena eta auzunearena nahaste ematean: Las(piur')tar I(manol).\nDeba (G) herriko elizatea.\nLuzaiden (N) gauez, ilargi xuritara, ateratzen diren laminen izena.\nBarriako (A) komentuarena izan zen antzinako herria, aztarnatzat errota besterik utzi ez duena. Eliza Andre Mariari eskainirik zegoen.\nEsteban Urkiaga (Mungia 1907 - Gasteiz, 1937) idazlearen goitizena. Lizardirekin batera euskarazko olerkaririk handienetakoa dugu. Zoritxarrez 1937an "nazionalek" Gasteizen fusilatu zuten -adiskide izan zuen Garcia Lorca bezala-, Euzko Alderdi Jeltzaleko alderdikidea izateagatik, 30 urte zituela.\nAiako (G) auzoa.


Zure pribatutasuna oso garrantzitsua da guretzat. Hori dela eta, politika hori garatu dugu dugu nola bildu ulertu, erabili, komunikatzeko eta hedatzea, eta informazio pertsonala erabili. Honako gure pribatutasun politika laburbiltzen.\nAurretik edo informazio pertsonala biltzeko unean, bertan dagoen informazioa bildu da helburuetarako identifikatzeko aukera izango dugu.\nBiltzeko eta ordena digu zehaztutako helburuetarako horiek betetzeko bakarrik eta beste helburu bateragarriak informazio pertsonala, edota legeak hala eskatzen gizabanakoaren baimena dugu behintzat egingo dugu.\nInformazio pertsonala bakarrik izango dugu atxikitzen betiere, beharrezkoak diren helburu horiek betetzeko.\nInformazio pertsonala bidezkoa eta arrazoizko bitartekoak eta, hala badagokio arabera, gizabanakoaren ezagutza eta baimenez bilduko dugu.\nDatu pertsonalak helburuetarako zein erabiliko dira, eta helburu dutenentzat bezala beharrezkoa koherentea izan behar du, zehatza, osoa eta egungo egon beharko luke.\nInformazio pertsonala galera edo lapurreta baita baimenik gabe ireki, kopiatzea, erabilera edo aldaketa aurkako segurtasun zentzuzko berme moduan babestu egingo dugu.\nBezeroei gure politikak eta informazio pertsonala kudeatzeko lotutako praktikak buruzko informazio erabilgarri egiteko aukera izango dugu.\nHirugarrenen publizitatea erabiltzen ditugu Meteodb.com gure gune laguntzeko. Iragarle horietako batzuk teknologia erabil daiteke, hala nola, cookie-ak eta web-balizak (adibidez, Google Google AdSense erabiliz). Ohi da geo-targeting edo gune zehatzen oinarritutako zenbait iragarkiak bisitatutako erakusteko helburuarekin erabiliko dira.\nDatu pertsonalak isilpean hori babestu eta mantendu bermatzeko gure negozioa ordena printzipio hauen arabera alde egiten dugu.


Karabanak, langile publiko askoren behin behinekotasunaren aurka\nKarabana Iruñeko erdialdean. Argazkia: EFE\nDozenaka autok karabanak osatu dituzte Iruñean, Bilbon, Gasteizen eta Donostian, langile publiko askoren behin-behinekotasunaren kontra protesta egiteko. Ibilgailuetan kartelak eta puxikak lotu dituzte, eta klaxonak jo dituzte hiriburuetan. Antolatzaileen ahotan, "gehiegizko behin-behinekotasuna lege iruzurra da". Horregatik, behargin finkoak bihurtzea aldarrikatu dute.\nEspainia osoan 30 karabana antolatu dituzte. Iruñekoa TPAT Nafarroako plataformak deitu du. Dozenaka auto bildu dira mobilizazioan. Leihoetan kartelak zintzilikatu dituzte: "SOS finko orain", "800.000 behargin publiko behin-behinekotasunean, #finko orain" edo "Behin-behinekotasuna Administrazioan, aski da".\nKarabana zaratatsua UPNAko aparkalekutik abiatu da, Iruñeko erdialdean ibilbidea egin du, eta Berriozarren bukatu da. Espainiako Gobernuaren politikak kritikatu dituzte bertan: "CCOO, UGT eta CSIF arazoa sortu duten sindikatuekin soilik biltzen dira, eta Udalerrien Federazioarekin, gu beti bazterrean utziz, gure eskubideak alde batera utziz".\n"Lan eskaintza publikoen bidearekin itsututa jarraitzen dute"\n"Lan eskaintza publikoen bidearekin itsututa jarraitzen dute", deitoratu dute. Era berean, erkidegoetako gobernuak kritikatu dituzte: "ezer ezin dutela egin esatera mugatzen dira, Estatu mailako arau aldaketaren zain".\n"Gehiegizko behin-behinekotasunaren arazo enkistatuarekin bukatzeko eta legea betetzeko borondate politiko eta sindikal eskasa agerian geratu da", esan dute manifestuan.\nGobernuak eta sindikatuak "luzamendutan dabiltza", eta "ekintzak areagotzea beste biderik ez digute uzten: greba egin, salaketa indibidual masiboak aurkeztu, hautaproba guztiak auzitara eramatea eta legez kanpoko kontratazioen arduradunen aurka egin, ordain dezaten", nabarmendu dutenez.\n"Europaren aurrean Espainiako Gobernuaren jarrera eta bidegabekeria hau" salatuko dute, "sekula beste estatu kide batean ikusi ez den desobedientzia ekintza etengabea delako, legedia behin eta berriro urratuz", erantsi dutenez.


Seguruak al dira hirietan nabigatzen duten itsasontzi turistikoak? | Consumer\nHiri handiek eta inguru naturalek segurtasun-arau zorrotzak betetzen dituzte, eta mota guztietako bidaiarientzako sarbidea izateko egokituta daude.\nTurista-ontzi bat hondoratu egin da Budapesten (Hungaria), Venezian (Italia). Itsas bidaia batek harrapatu du beste bat… Istripu horien ondorioz, eguneroko jarduera bat kobratu du, batez ere udaberrian eta udan, mundu osoko milaka pertsona: ibai edo itsas ontzi batean paseatzea, esperientzia oso dibertigarria eta atsegina. Eta ez duzu nabe horietako batean ontziratzeaz kezkatu behar, segurtasun-araudi zorrotza bete behar baitute. Hori bai, ezbehar horiek saihestezinak direnez gero, gertaera bat gertatzen bada, jakin behar duzu billeteak aseguru bat duela, lesioak estaliko dituena. Itsasontzi turistikoei buruzko guztia kontatuko dizugu: nola egin txartel bat, prezioak, norentzat diren eta zure segurtasunari dagokiona.\nOn line erreserbatu turismo-ontzi batera igotzeko aukerarik onena\nEspainian, itsasontzi turistiko ugari daude, bai hirietan, bai Sevillan edo Aranjuan, natura bisitatzeko (Extremaduran Tajoan ibiltzeko, Duero ibaiaren ibilgua jarraitzeko…); edo zetazeoak ikusi, itsas ibilaldi arrunta egin Cadizko kostaldean. Proposamenak oso erakargarriak dira, eta geltokiak dituzte hirigune monumentala ezagutzeko edo, naturak gurutzaontzien kasuan, hegaztiak eta beste animalia batzuk behatzeko. Pasealeku horietako batzuetan, aperitibo bat dago ontzian, edo ohiko produktuak dastatzen dira geldialdi batean.\nSarrerak nahi dituzu? Leihatilan eros ditzakezu, baina hobekien datorkizun eguna eta ordua aukeratzeko aukerarik onena Internet bidez erreserba egitea da, “batez ere talde handiak badira edo egoera bereziak badira”.\nOso garestia da itsasontziz paseatzea?\nTuristentzako jarduerak ez dira inoiz merkeak. Baina kasu honetan ere ez dira garestiak, nahiz eta bospasei pertsonako familia batentzat gastu handia izan daitekeen, itsasontziz egindako ibilaldi baten batez bestekoa 9/10 euro ingurukoa baita pertsonako. Eta enpresa gehienek ez dute aplikatzen familia ugari, gazte txartel eta abarren araberako deskonturik. Hala ere, gurutzaontzi horietako batzuek tarifa desberdinak dituzte adinaren arabera (helduak, pentsiodunak, haurrak…) eta deskontu bereziak (normalean,% 10), bidaiari kopuru jakin batetik abiatuta (6 / 8). Halaber, “tarifa merkeagoak egiten dira talde handiagoak direnean”, Turkies.com gurutzaontzien taldeak azaltzen duenez, Tarifan (Cádiz).\nGarestiagoak dira egun osoko gurutzaontziak, naturaren erdian edo hainbat orduz zetazeoak ikusten. Paseoaren prezioak aldatu egiten dira egiten den ibilbidearen arabera eta irauten duen denboraren arabera. Esate baterako, Turmaresek adierazten duen bezala, bi ordu orkak begiztatuz pertsona bakoitzeko 30 euroren truke ibiliko litzateke.\nMota guztietako bezeroentzako gurutzaontziak\nNork ontziratzen du itsas bidaia mota hori? “Familiak, turistak, eskola-taldeak, IMSERSoren taldeak, afari erromantikoak, etab. Guztiek dute lekua”, dio Silvia Dilovak, El Discursity Cruces Ríosen (Aranjuez). Ez dago bidaiariaren profilik, eta itsasontzietan, natura eta turistak ez ezik, beste ikuspegi batetik joan nahi duten turistak ere badaude. Kasu horietan, ohikoena da ontzian portaera-arau batzuk ezartzea, zeharbidean gainerako bidaiariak traba ez daitezen.\nEzin da itsasontzi bat ustiatu helburu turistikoekin, bidaiarien segurtasuna bermatzen ez badute. Baimena lortzeko, denek bete behar dute segurtasun-arloan indarrean dagoen araudia, “Itsas Kapitaintzaren kontura egin beharreko ikuskapenak pasatu eta Itsasoko Segurtasuna Kudeatzeko Sistema (ontzian Segurtasuna Kudeatzeko Sistema) bete”. Besteak beste, kapitainak gai izan behar du agintea erabiltzeko, itsasontziak tripulatu behar dituzte eskudun eta tituludunak, aldizkako ikuskapenak egin behar dituzte, etab.\nEta zerbait gertatzen bada? Ez duzu kezkatu behar. Enpresek erantzukizun zibileko asegurua dute, eta txartela erostean bidaiari guztiek dute aseguru bat. Aseguru horretan, jarduera egitean gerta daitekeen edozein lesio estaltzen dute. Gainera, mundu guztiak ontzian jarraitu beharreko arauak betetzen dituela ziurtatzeko, gurutzaontziak daude. Hala, paseo hasi aurretik, bidaiari guztientzako segurtasun-jarraibideak jasotzen dituen bideo bat agertzen da.\nTurismo-ontziek irisgarritasun-arau guztiak bete behar dituzte, edozein bidaiari, edozein dela ere, hegazkinera igo eta, gainera, erosotasunez eta segurtasun osoz ibil dadin. Nabeak, berriz, haurtxoentzako gurditxoak eta gurpil-aulkiak dira, baita bainuak ere. Hala ere, “zerbitzu hobea eman ahal izateko eta lehentasunezko ontziratze bat egin ahal izateko”, ontzi horien arduradunek adierazi dute garrantzitsua dela egoera horiek erreserbak egiterakoan adieraztea.\nNekazaritza, Arrantza eta Elikadura Ministerioak arrantza-ontzietan jarduera turistikoak egitea sustatuko du, herritarrak lanbide honetara hurbiltzeko. Horrela erabaki du Jaurlaritzak, onartu baituerrege-dekretuarrantza-jardueren eta turismoaren osagarritasun-baldintzak eta bateragarritasuna ezartzen dituena.


Lizarrako Gazte Asanbladak, LiGAk, 25 urte - Kotarro\nLizarrako Gazte Asanbladak, LiGAk, 25 urte\nGAZTE GINEN, GAZTE GARA. Sentsibilitate askotariko gazteak batu dituen proiektua izan da gazte asanbladarena, autogestioaren oinarrian lan egin izan duen espazio irekia izan baita beti. Zerbaitek ezaugarritzen badu, hori gaztetasuna da eta horregatik pasa dira 25 urteetan zehar hainbat eta hainbat belaunaldi. Duela 25 urte gaztea zen proiektuak, gazte izaten jarraitzen du orain ere. Eman diezaiogun begirada txiki bat gazte asanbladaren historiari!\nAurrekariak. Lizarrako Gazte Asanblada 90eko hamarkadan sortuko zen, 1996. urtean, hain zuzen. 1993an gobernu aldaketa egon zen udaletxean eta gazte batzordea osatu zen. Bertan, gazteek gaztetxe baten beharra jarri zuten mahai gainean eta proiektua Egia jauregian eramango zen aurrera. Dena den, azken momentuan udaletxeak bertan liburutegia egitea erabaki zuen, gaztetxearen ideia alde batera utziz. Honek instituzioekiko mesfidantza sortu eta Lizarrako frontoian asanbladak egiten hasi ziren. Horrela sortu zen 1996. urtean Lizarrako Gazte Asanblada.\nAsanblada honetan ideia politiko desberdinetako gazteak elkartu ziren: abertzaleak, libertarioak, ekologistak eta intsumisoak, besteak beste. Lizarran gaztetxe bat lortzeko indarrak batu eta bideari ekin zioten.\nKoartel militarreko Gaztetxea\n1992. urtean utzi zuten militarrek Lizarrako koartela. Eraikina hutsik geratu zen eta militarren egoitza izan zena intsumisioaren txoko bilakatu zen, beste gauza askoren artean. Izan ere Lizarrako lehenengo gaztetxeak zirko tailerra, eszenatokia, gaua pasatzeko gelak, sukaldea, biltegiak, entsaiatzeko lekua… Gaztetxea herrian sustraitu zen baina UPNk inoiz egingo ez ziren igerileku batzuk eraikitzeko eraitsi zuen eraikin handi hura. Hilabeteak iraun zituen desalojo prozesu bat eman zen: zitazioak, deklarazioak, manifestazioak, kontzentrazioak eta epaiketa. 6 urtez eraikitako proiektua obra-hondakin artean geratu zen.\nHala ere, Gaztetxearen proiektua ez zen koartelarekin batera desagertu. Gazteek espazio bat eskatzen jarraitzen zuten eta aldarrikapen hori hauspotu asmoz autobus geltokiko barrakoi zaharra okupatu zuten. Okupatu eta egun berdinean desalojatu zituzten gazteak eta berriz ere kalean, alternatiba bila hasi ziren.\nArieta mendi magalean, Santa Barbara baselizaren azpian txalet bat bere eraikuntzaren lehen fasean geratu zen, zimendu eta oinarrizko egiturarekin. Gaztetxe bila zebilen gazte asanbladak bertan ikusi zuen aukera Lizarrako bigarren gaztetxea eraikitzeko. 2002. urtean bertan okupatu zen Pinupe gaztetxea. Lehenengo hilabeteak gogorrak izan ziren, batez ere lan handia esaktzen zuelako eraikina bukatzeak, baina gaztetxe berri baten ilusioak arindu zituen auzolanak.\nEgonkortasuna aurkitu zuen gazte asanbladak Pinupen eta horrek bertan hainbat dinamika, proiektu, zein kolektibo sortzea eragin zuen: liburutegia, musika gela, serigrafia tailerrak, kultura antikomertzialeko proiektuak, herri inauteriak… Pinupek iraun zuen 16 urteetan belaunaldi eta esperientzia asko igaro ziren bertatik.\nPinuperen azken urteetan ordea jarduna zaildu egin zen. Etengabeko argi mozketek eta beste zenbait arazok gazte asanbladan zegoen belaunaldi berriarengan aldaketarako beharra eragin zuen. Gaztetxea herritik urrun zegoen, azpiegituran arazoak zeuden eta gazte asanblada Lizarrako gazteen artean eragiteko indarra galtzen ari zen.\n2018. urtean “Lizarra Pizten!” kanpainak bete zituen Lizarrako kaleak. Moskeo kanpaina honek Lizarrako hirugarren Gaztetxearen okupazioan bukatu zuen Ekainaren 23an. Alde zahar erdian hainbat urte hutsik zeramatzan ospitale zaharrean sartu ziren gazteak. Eraikin osoan hilabete ugari pasa ostean, Nafarroako Gobernuarekin akordiora iritsi eta okupatuta zeuden etxebizitzetan alkiler sozialeko etxebizitzak egin ziren, Gaztetxeak beheko solairua mantendu zuelarik.\nSugarra Gaztetxeak ere gazte asanbladak beti egin izan duen jarduna mantendu du, belaunaldi berri eta gazteek eragindako biziberritzea nabarmentzen bada ere. Aurten, gazte asanbladak betetzen dituen 25 urteekin dabiltza lanean, pandemiak eragindako egoerak jarduerak egitea zailtzen badu ere, ekimenak antolatzen diardute. Aipatzekoa da gazte asanbladaren historia jasotzen duen dokumentalaren grabaketa.\nAurreko artikuluaKotarro 53 kalean da! Gazte gara gazte…\nHurrengo artikuluaZe Berri? aldizkarian Zumadia ikastetxea